S-3/2006

Mál þetta, sem þingfest var og dómtekið 30. ágúst sl., er höfðað af lögreglustjóranum á Siglufirði 29. desember 2005 á hendur P-kk-þgf Þ-kk-þgf, fæddum 16. júlí 1984, til heimilis að Hvanneyrarbraut 64, Siglufirði, ,, fyrir nytjastuld og umferðarlagabrot, með því að hafa aðfaranótt miðvikudagsins 23. mars 2005, heimildarlaust tekið bifreiðina HÞ-208 við Norðurgötu 13 á Siglufirði, ekið henni þaðan undir áhrifum áfengis og án ökuréttinda eftir Hvanneyrarbraut þar sem hann ók á ljósastaur og grindverk við hús nr. 24 og þaðan á Grundargötu þar sem hann skildi bifreiðina eftir.

Telst brot þetta varða við 1. mgr. 259. gr. almennra hegningarlaga nr. 19/1940, sbr. Lög nr. 20/1956, sbr. 2. gr. 45. gr. og 1. mgr. 48. gr. sbr. 100. gr. umferðarlaga nr. 20/1987.

Þess er krafist að ákærði verði dæmdur til refsingar og sviptingar ökuréttar skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 2. gr. laga nr. 23/1998 og b-lið 8. gr. laga nr. 84/2004.”

E-kvk-nf B-kvk-nf B-kvk-nf krefst skaðabóta að fjárhæð kr. 115.000.

II

Ákærði sótti ekki þing þegar málið var þingfest 28. mars sl. Í framhaldi af því þinghaldi var nokkrum sinnum reynt að fá ákærða til að sækja þing sjálfviljugan en án árangurs. Hann var að endingu handtekinn að kvöldi 29. ágúst sl. og færður fyrir dóm þann 30. ágúst sl. Í því þinghaldi játaði ákærði skýlaust háttsemi þá sem honum er í ákæru gefin að sök. Eftir að sækjandi hafði tjáð sig stuttlega um lagaatriði og ákvörðun viðurlaga var málið tekið til dóms og er það nú dæmt með vísan til 1. mgr. 125. gr. laga um meðferð opinberra mála nr. 19/1991. Með skýlausri játningu ákærða sem er í samræmi við önnur gögn málsins er framkomin lögfull sönnun þess að ákærði hafi gerst sekur um háttsemi þá sem í ákæru greinir og þar er réttilega færð til refsiákvæða.

Við ákvörðun refsingar ber að taka tillit til þess að ákærði hefur ekki áður sætt refsingu og þá hefur hann skýlaust játað brot sitt. Refsing ákærða þykir hæfilega ákveðin fangelsi í 30 daga en skilyrði eru til að skilorðsbinda refsinguna og skal hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955. Þá ber að svipta ákærða ökurétti í fjóra mánuði.

Í málinu hefur E-kvk-nf B-kvk-nf B-kvk-nf krafist skaðabóta úr hendi ákærða vegna skemmda á bifreiðinni sem hann tók ófrjálsri hendi. Krafan er ekki studd neinum gögnum og ber því að vísa henni frá dómi.

Með hliðsjón af niðurstöðu málsins ber að dæma ákærða til að greiða allan sakarkostnað en hann nam samkvæmt yfirliti rannsóknara 30.034 krónum en ekki féll sakarkostnaður á málið við meðferð þess fyrir dómi.

Málið sótti G-kk-nf E-kk-nf lögreglustjóri á Siglufirði.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði P-kk-nf Þ-kk-nf sæti fangelsi í 30 daga en fullnustu refsingarinnar skal frestað og hún niður falla að liðnum tveimur árum enda haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í fjóra mánuði.

Ákærði greiði sakarkostnað að fjárhæð 30.034 krónur .

Bótakröfu E-kvk-ef B-kvk-ef B-kvk-ef er vísað frá dómi.

H-kk-nf H-kk-nf.